Valgsystemet i Bayern

Valgsystemet i Bayern er hjemlet i Bayerns forfatning og Bayerns valglov. 

Velgerne får to stemmesedler. Med førstestemmen velger den stemmeberettigede mellom kretskandidatene i de aktuelle partier og lister. Andrestemmen er i utgangspunktet en partistemme. 

I Bayern er det i motsetning til ved valget til Forbundsdagen, slik at velgerne kan krysse av en kandidat på listen. En stemme for kandidaten gjelder også som en stemme for vedkommendes parti. Kandidaten får stemmen i den krets vedkommende stiler til valg. Begge stemmesedler teller med når partistemmene blir talt opp.

Landdagen har i utgangspunktet 180 medlemmer, hvorav 91 blir valgt med førstestemmen i de 91 valgkretsene, og 89 med andrestemmen. Alle de som blir valgt med førstestemmen kommer inn i landdagen. For å sikre at partienes forhold blir i samsvar med partistemmene, finnes det regler for overskuddsmandater og utjevningsmandater.

Sperregrensen for hvert parti er fem prosent.

Stemmerettsalderen er 18 år.

Bayern er oppdelt i sju valgdistrikter som korresponderer med delstatens sju distrikter (Regierungsbezirk). Valgdistriktene er oppdelt i 91 stemmekretser. Fra hver stemmekrets velges en representant direkte til landdagen.

Referanser 

Politikk i Bayern